Știre

***Vizită de studiu a studenților la ANFP***

Miercuri, **10 decembrie 2015**, la sediul **Agenției Naționale a Funcționarilor Publici** a fost organizată o **vizită de studiu pentru studenți ai facultăților de administrație publică**, aceasta înscriindu-se în activitățile proiectului ***Student activ – Profesionist de succes – PRO – ACTIV.***

**Obiectivul** evenimentelor de acest tip vizează familiarizarea participanților cu informații precum: tipuri de funcții din administrația publică, oportunități pentru dezvoltarea unei cariere pentru tinerii absolvenți în administraţia publică, modul de funcționare a instituțiilor administrației publice.

Prezent la eveniment, **József BIRTALAN**, președintele ANFP, a subliniat faptul că Agenția este o instituție aflată în plin proces de modernizare, a prezentat principalele inițiative în ceea ce privește asigurarea unui management performant al funcționarilor publici și a evidențiat deschiderea instituției față de colaborări cu mediul universitar, cu sectorul nonguvernamental.

Studenții participanți s-au arătat deosebit de interesați de activitatea Agenției, întâlnirea având un caracter deosebit de activ.

Reamintim că **Agenția Națională a Funcționarilor Publici** derulează în perioada iulie-decembrie 2015, în calitate de partener, **proiectul *Student activ – Profesionist de succes – PRO – ACTIV***, alături de **S.C. Arexim Audit S.R.L.** și **Universitatea din București**, proiect în cadrul căruia 102 de sudenți au efectuat practica în administrația publică.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 112 722**